text: De rige stemte ja
  04 december 2015 kl. 08.48
  Alle rigmandskvarterer i TV SYDs sendeområde har stemt ja.
  Alle kredse stemte nej i TV SYDs sendeområde. Men på valgstederne med flest velhavende blandt vælgerne, blev krydset sat ved ja.
  I Hjerting ved Esbjerg var 52,3 % af de 4.271 afgivne stemmer et ja, mens 47,7 % stemte nej.
  I Hældagerhallen i Bredballe stemte hele 59,2 % ja, mens 40,8 % stemte nej. Ligeledes blev det i Mølholm i Vejle også til ja. 57,4 % for og 42,6 % imod.
  Strandhuse og Rebæk i Kolding stemte også ja. Det blev til henholdsvis 59,3 % og 56 % ja-stemmer.
  Af de 1.924 afgivne stemmer i Høruphav ved Sønderborg satte 59,4 % krydset ved ja.
  Slutteligt blev det til 50,2 % ja-stemmer i Løjt Land i Aabenraa.
  Se her, hvordan der blev stemt på netop dit valgsted.
  
  